Saya mau tau Perkembangan berterusan (2015–sekarang) dari Markiplier. Jelaskan dalam bahasa melayu

Fischbach menjadi juruacara bersama South by Southwest Gaming Awards pada tahun 2015 dengan pelakon suara The Legend of Korra Janet Varney, dan dipaparkan dalam YouTube Rewind khas akhir tahun YouTube.

Pada Januari 2016, Fischbach menandatangani kontrak dengan Revelmode, sebuah subnetwork untuk Maker Studios, bersama dengan YouTuber lain seperti Jacksepticeye dan PewDiePie. Revelmode dibubarkan pada awal tahun 2017 akibat PewDiePie dkeluarkan dari Maker Studios. Dia kemudiannya masuk ke sub-rangkaian Maker Studios lain, Polaris.

Sepanjang tahun 2016, Fischbach memusatkan perhatiannya kepada lakaran komedi, menunjukkan hasratnya untuk teater improvisasi. Pada tahun 2017, Fischbach menyiarkan video gaya Choose Your Own Adventure (Pilih Pengembaraan Anda Sendiri) yang interaktif bertajuk "A Date With Markiplier" yang diterima dengan baik oleh peminat.

Pada 29 Mac 2018, Fischbach mengumumkan saluran YouTubenya telah melepasi 20 juta pelanggan.

Pada 19 Jun 2018, sepupu tiri Fischbach, Miranda, terbunuh dalam kemalangan kereta pada usia 19. Dia mengeluarkan video 5 hari kemudian pada 24 Jun bertajuk "update" (kemaskini) yang mengumumkan berita itu dan bahawa dia tidak akan dapat membuat video untuk sementara waktu. Dua hari kemudian pada 26 Jun, Fischbach menerbitkan video yang bertajuk "Special Message from Miranda's Dad" (Mesej Khas dari Ayah Miranda), di mana Mark lebih banyak bercakap mengenai Miranda dan ayah Miranda, Michael, mengucapkan terima kasih kepada peminat Fischbach.

Pada bulan Oktober 2019, Fischbach mengumumkan kisah Choose Your Own Adventure yang baharu yang serupa dengan A Date With Markiplier pada 2017, sebuah produksi YouTube Originals berjudul A Heist With Markiplier. Dihasilkan oleh Fischbach dan Rooster Teeth, siri ini mengandungi 31 kemungkinan akhir dan bintang YouTuber lain seperti Rosanna Pansino, Matthew Patrick, dan Game Grumps.

Pada 15 November 2019, Fischbach melancarkan saluran baru dengan rakan YouTuber Ethan Nestor bernama Unus Annus, saluran yang dirancang untuk memuat naik video setiap hari selama satu tahun, selepas itu saluran tersebut akan dihapus bersama dengan videonya. Saluran ini berjaya mencapai kejayaan awal, memperoleh 1 juta pelanggan dalam 5 hari pertama dan lebih daripada 11.5 juta tontonan video pada minggu pertama. Setelah siaran langsung peringatan yang memuncak pada lebih dari 1.5 juta penonton serentak, saluran tersebut telah dipadamkan pada 14 November 2020 jam 12:00 pagi PST.